Lihlehliselwe unyaka ozayo icala likaMcebo Dlamini | News24Lihlehliselwe unyaka ozayo icala likaMcebo DlaminiJohannesburg - Icala lalowo owayengumholi womkhandlu wabafundi enyuvesi yaseWits uMcebo Dlamini lihlehliselwe uJuni wangonyaka ozayo.Lo mfundi obhekene namacala okuqala uthuthuva emphakathini, ukweba, ukulimaza impahla kanye nokushaya ngenhloso yokulimaza waphuma ngebheyili ngesonto eledlule.Ngesikhathi kulalelwe icala lakhe enkantolo kaMantshi eGoli, abammeli bakaDlamini bathe kunesandla sesithathu nokungesepolitiki kumacala athweswe uDlamini.OLUNYE UDABA:Babhodla umlilo abammeli bakaCeleLaba bammeli bathe kunobufakazi bokuthi kube nomhlangano phakathi kukaMengameli Jacob Zuma kanye noMqondisi-Jikelele wozokushushiswa komphakathi, uShaun Abrahams, bebedingida khona udaba lwemibhikisho ye-#FeesMustFall engekho uNgqongqoshe wemfundo ephakeme uBlade Nzimande kanye noNgqongqoshe wezeziMali uPravin Gordhan.“Sifake isicelo kwijaji ukuba libeke uvo lwayo ngokuziphatha kuka-Abrahams, kodwa isicelo sethu asikaphendulwa,"kusho u-Advocate Tinny Sebuko.“Asikakhishwa isinqumo senkantolo yokufaka izikhalazo mayelana nokungenelela kwabezombusazwe, ngakhoke akukho esingakwenza.Laba bammeli bafuna ukuba ahoxiswe amacala abekwe uDlamini ngoba kucindezelwa amalungelo akhe, kubika i-African News Agency.
